เซี่ยงไฮ้คอมโพสิตปิดบวก 19.61 จุด ขานรับข้อมูลศก.สดใส
เซี่ยงไฮ้คอมโพสิตปิดบวก 19.61 จุด ขานรับข้อมูลศก.สดใส
1 ส.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 19.61 จุด หรือ 0.60% ปิดที่ 3,292.64 จุด เนื่องจากข้อมูลเศรษฐกิจที่สดใสของจีนที่บ่งชี้ถึงการขยายตัวอย่างต่อเนื่องของภาคการผลิต
ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน ปรับตัวขึ้นสู่ระดับ 51.1 ในเดือนก.ค. จากระดับ 50.4 ในเดือนมิ.ย. โดยดัชนี PMI ภาคการผลิตเดือนก.ค.แตะที่ระดับสุงสุดในรอบ 4 เดือน เพราะได้แรงหนุนจากยอดสั่งซื้อใหม่ในภาคการผลิตที่ปรับตัวขึ้นอย่างแข็งแกร่ง
ส่วนเมื่อวานนี้ สำนักงานสถิติแห่งชาติของจีน (NBS) เปิดเผยว่า ดัชนี PMI ภาคการผลิตเดือนก.ค. ปรับตัวลงมาอยู่ที่ระดับ 51.4 จากระดับของเดือนมิ.ย.ที่ 51.7